
A V I Z


asupra proiectului de Lege privind aprobarea Ordonanţei Guvernului nr.18/1998 pentru ratificarea Acordului de împrumut dintre România, Banca Europeană de Investiţii şi Societatea Naţională de Telecomunicaţii - ROMTELECOM S.A., semnat la Luxembourg şi la Bucureşti la 12, şi respectiv, la 14 noiembrie 1997, aferent tranşei a II-a, privind finanţarea Proiectului de dezvoltare a telecomunicaţiilor.





În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.18/1998 pentru ratificarea Acordului de împrumut dintre România, Banca Europeană de Investiţii şi Societatea Naţională de Telecomunicaţii - ROMTELECOM S.A., semnat la Luxembourg şi la Bucureşti la 12, şi respectiv, la 14 noiembrie 1997, aferent tranşei a II-a, privind finanţarea Proiectului de dezvoltare a telecomunicaţiilor, cu adresa nr.137, înregistrată sub nr.362/XVIII/11 din 25 mai 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat acest proiect de lege în şedinţa din 4  iunie 1998.


		În urma dezbaterilor, constatându-se că proiectul de lege nu contravine prevederilor constituţionale, membrii comisiei au hotărât, cu majoritate de voturi, să îl avizeze favorabil.


		În raport de obiectul şi conţinutul său, acest proiect de lege face parte din categoria legilor ordinare.

